b"\n_START_ARTICLE_\nHellas Verona Football Club\n_START_SECTION_\nHist\xc3\xb2ria\n_START_PARAGRAPH_\nEl club va ser fundat per un grup d'universitaris el 1903 amb el nom d'Hellas (la paraula grega per Gr\xc3\xa8cia), per petici\xc3\xb3 d'un professor de lleng\xc3\xbces cl\xc3\xa0ssiques. L'any 1919 es fusion\xc3\xa0 amb un club local de la ciutat, el Verona, esdevenint Hellas Verona. El 1929 es fusion\xc3\xa0 amb dos clubs locals m\xc3\xa9s, el Bentegodi i l'Scaligera, formant l'AC Verona. El club debut\xc3\xa0 a la Serie B el 1929 i a la Serie A el 1957-58. El 1959 es torn\xc3\xa0 a fusionar amb un altre club, curiosament anomenat Hellas, retornant als or\xc3\xadgens amb el nom de Hellas Verona AC. El 1995 adopt\xc3\xa0 el nom de Hellas Verona FC."